ત્રીજી જાન્યુઆરીએ રાષ્ટ્રપતિ ૪ ગુજરાતીઓનું ખાસ સન્માન કરશે અને તેમણે કરેલાં કાર્યો બદલ બિરદાવશે સાથે આગામી દિવસોમાં ગ્રામીણ વિકાસ બાબતે તેમની પાસેથી જાણકારી મેળવશે, જેમાં કચ્છની પાંચ હજાર વર્ષ પુરાણી અજરખ-બાટિક હસ્તકલાના જાણતલ ઇસ્માઇલ ખત્રી, જળ વ્યવસ્થાપન સહિતના ક્ષેત્રે ઉમદા કામ કરનાર બિપ્લબ કેતન પૉલ (અમદાવાદ), રખડતું ભટકતું જીવન ગુજારતા વંચિતોનાં ઉદ્ધારક મિત્તલ પટેલ (અમદાવાદ, શંખલપુર) તેમ જ પુંસરીને શહેરોને પણ ટક્કર મારે એવું ગામ બનાવી દેશને પ્રથમ મૉડલ વિલેજ આપનાર હિમાંશુ પટેલ (સાબરકાંઠા)નો સમાવેશ થાય છે.